Aalborgs Stifts Adresseavis, 1825-04-07
Viborg. Den 14de Februar blev i Landsoverretten paadømt Sagen: Actor, F. Lykke, contra: Nyboe, Defensor for Rasmus Andersen i Bjerre Arrest, der tiltales for Jndbrud og Tyverie. - Dom: Tiltalte bør stryges til Kagen og hensættes til Arbeide i Kjøbenhavns Fæstning sin Livstid, samt erstatte Vedkommende 18 Rbdlr. Sedler, foruden hans Arrests og Actionens Omkostninger. - Ved Bjerre-Hatting Herreders Extraret er Tiltalte tildømt at burde stryges til Kagen og arbeide i Viborg, Tugthuus hans Livstid. Samme Dato Sagen: Actor, Rod, contra: N. Lykke, Defensor for Niels Kjerager i Aalborg Arrest, der tiltales for at have slaaet sin Fader, samt for Deelagtighed i forøvet Jndbrud og Tyverie. - Dom: Tiltalte bør for Justitiens videre Tiltale i denne Sag frie at være, imod at han udreder samtlige af hans Arrest og en Deel af Actionen lovlig flydende Omkostninger. - Ved Hornum Fleschum Herreders Extraret er Tiltalte tilfunden at burde miste sin Hals og betale alle af Actionen flydende Omkostninger. Samme Dato Sagen: Actor, Bastrup, contra: Møller, Desensor for Johannes Jensen af Sæbye Arrest, der tiltales for begaaede Tyverier. - Dom: Tiltalte bør hensættes i Fængsel paa Vand og Brød i 6 Gange 5 Dage, samt udrede alle af hans Arrest og Actionen flydende Omkostninger. - Ved Børglum og Jerslev Herreders Extraret er Tiltalte tilfunden at burde arbeide i 8 Maaneder som Forbedringshuusfange i Viborg Tugt- og Forbedringshuus. Den 21de Februar Sagen: Actor, F. Lykke, contra: Nyboe, Defensor for Jens Sørensen Broemann af Woer, der tiltales for Arvesvig. - Dom Herredstingsdommen bør ved Magt at stande, dog saaledes, at den idømte Erstatning bortfalder. - Ved Rougsøe Herreders Extraret er Tiltalte tildømt at bøde sine 3 Mk., og betale i Erstatning til vedkommende Arvinger 52 Rbd. 5 1/2 s. Sølv med Renter, samt at udrede Sagens Omkostninger. Samme Dato Sagen: Actor, Møller, contra: Ørum, Defensor for Christen Nørager m. fl. af Nees Sogn, der tiltales for, uden lovligt Ærende, at have indfunden sig paa Forstranden i Nærheden af Thorsminde paa en Tid, da der var indstrandet et Stykke Vrag, m. v. - Dom: Søren Jørgensgaard, Jens Fjordside og Anders Hansen Maaegaard bør for Actors Tiltale frie at være. Christen Nørager, Jens Bjerregaard, Niels Nørgaard, Jacob Christian Fabricius, Mads Kjærdige og Jens Jacobsen bør for Actors videre Tiltale i denne Sag frie at være, dog at de in solidum udrede 2/3 af Actionens Omkostninger. - Ved Skodborg og Vandfuld Herreders Extraret ere de Tiltalte tilfundne deels Fængsel paa Vand og Brød og deels Mulcter. Samme Dato Sagen: Møller, for Thomas Christensen, Bundgaard af Grindsteddahl, contra: Nyboe, befalet for Over formynderen i Nørvang Tørrild Herreder m. fl., angaaende et efter Reqvisition af bemeldte Overformynder, i Følge Forliig, i Jens Larsens Gaard paa Store Lihme Mark for 300 Rbdlr. Sølv effectueret Udlæg og derefter afholdte Auctioner, i hvilken Gaard Appellanten anseer sig først prioriteret for 400 Rbd. Sølv efter Panteobligation. - Dom: Den paaankede Udlægs og Auctionsforretning bør ved Magt at stande, dog saaledes, at Appellanten bør være berettiget til, fremfor Nørvang Tørrild Herreders Overformynderie, at erholde Betaling i den indkomne Kjøbesum for sin Fordring. Processens Omkostninger ved Landsoverretten ophæves.